EkBass/fiwiki-20250220-pages-articles huggingface dataset:
Ukonjärvi (Sotkamo)

Ukonjärvi on runsassaarinen metsäjärvi Sotkamon eteläosassa Kainuun eteläkolkassa. Sen pinta-ala on 2,4 neliökilometriä. Etäisyys Kajaanista on 55 kilometriä eteläkaakkoon. Kainuun, Pohjois-Savon ja Pohjois-Karjalan maakuntarajat kohtaavat viitisen kilometriä Ukonjärveltä itään.Ukonjärvi. Järviwiki. Viitattu 9.12.2021. == Maantiede == Ukonjärven pituus kaakosta luoteeseen on 4,2 kilometriä. Järvi kapenee luodetta kohden. Puolentoista metrin syvyyskäyrä kulkee varsin lähellä rantaviivaa. Runsaat kaksi prosenttia järvestä on vähintään 10 metriä syvä. Syvin kohta, 13 metriä, sijaitsee pohjoisessa Lehtosaaren itäpuolella. Ukonjärven saariluku on 13. Saarista 4 on alle aarin laajuisia luotoja. Nimettyjä saaria on etelästä lukien Rantasaari, Kirkkosaari, Selkäsaari, Lehtosaari ja Niskasaaret. Ukonjärveen virtaa Tuohenjoki idästä. Ukonjärven luusua sijaitsee pohjoisrannalla, josta lähtee luoteeseen Pieni-Petäisen ja Suuri-Petäisen kautta Laakajärveen (164,4 metriä mpy) virtaava vesiväylä. Noin puolitoista kilometriä Ukonjärveltä etelään sijaitsee Älänne. Ukonjärven vesitilavuus on 10 440 000 kuutiometriä. Ukonjärvi (04.647.1.022) kuuluu Suuri-Petäisen valuma-alueeseen (04.647), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijoen alue (04.64) ja ensimmäinen Nilsiän reitin valuma-alue (04.6). Ukonjärvi on toiseksi laajin Suuri-Petäisen valuma-alueen 36:sta vähintään hehtaarin laajuisesta vakavedestä. Laajin on Suuri-Petäinen ja kolmanneksi laajin on Hiidenjärvi. Ukonjärvi on tilavuudeltaan Suuri-Petäistä isompi.Suuri-Petäisen valuma-alue (04.647). Järviwiki. Viitattu 9.12.2021. Sotkamon Ukonjärvi on laajin Suomen kahdeksasta Ukonjärvestä, ja ainoa jonka pinta-ala on yli neliökilometrin.Ukonjärvi. Järviwiki. Viitattu 9.12.2021. == Lähteet == Luokka:Sotkamon järvet Luokka:Nilsiän reitin valuma-alue
Lahden vanha linja-autoasema

Lahden vanha linja-autoasema on Kaarlo Könösen suunnittelema, vuonna 1939 valmistunut, Lahdessa sijaitseva rakennus. Tutkija Riitta Niskanen toteaa linjakkaan linja-autoaseman olevan "harvalukuisen lahtelaisfunktionalismin parhaita esimerkkejä". Aseman tunnistettava piirre on kapea, noin 30 metriä korkea kellotorni. Liikennöinti siirtyi vuonna 2016 rautatieaseman läheisyyteen matkakeskukseen, ja myöhemmin vanhalla linja-autoasemalla on ollut muun muassa ruokakauppa ja ravintola. == Lähteet == Luokka:Lahden rakennukset ja rakennelmat Luokka:Kartano (Lahti)
Vuontisjärvi (Muonio)

Vuontisjärvi on järvi Muoniossa Lapin maakunnan luoteisosassa. Sen pinta-ala on 6,3 neliökilometriä. Etäisyys Rovaniemeltä on 184 kilometriä pohjoisluoteeseen.Vuontisjärvi. Järviwiki. Viitattu 12.12.2021. == Maantiede == Vuontisjärven pituus etelästä pohjoiseen on 6,4 kilometriä. Järven länsipuolisko on laajalti vähintään kuusi metriä syvä, itäpuolisko on sitä vastoin laajalti korkeintaan kuusi metriä syvä. Vähintään kymmenen metriä syvän alueen pinta-ala on noin 1,8 neliökilometriä. Vuontisjärven itäranta on niemien ja lahtien pirstomaa ja se kuuluu Pallas-Yllästunturin kansallispuistoon. Länsiranta on itärantaa jyrkempi ja siellä on pientaloja. Vuontisjärven lounaisrannalla kohoavan Vuontisrovan laki on yli 350 metriä merenpinnan yläpuolella. Järven itäpuolella on kolmen Riivinjärven kokonaisuus. Vuontisjärven laajin saari on pitkulainen Kenttäsaari, jonka itäpuolella sijaitsee Palosaari ja pohjoispuolella Pääskyssaari. Järven luoteisrannan tuntumassa sijaitsee vähäisten luotojen rykelmä. Järven luusua on etelässä, josta alkaa kaakkoon virtaava Vuontisjoki, joka yhtyy Jerijokeen, joka laskee Toras-Sieppiin eli Siepinjärveen (246,3 metriä mpy). Vuontisjärven vesitilavuus on 41 181 000 kuutiometriä. Vuontisjärvi (67.475.1.001) kuuluu Vuontisjoen valuma-alueeseen (67.475), joka on kolmannen jakovaiheen vesistö Tornionjoen vesistössä (67). Toinen jakovaihe on Jerisjoen valuma-alue (67.47) ja ensimmäinen jakovaihe Kangosjärven–Muonion alue (67.4). Vuontisjärvi on laajin Vuontisjoen valuma-alueen kuudesta vähintään hehtaarin laajuisesta vakavedestä.Vuontisjoen valuma-alue (67.475). Järviwiki. Viitattu 12.12.2021. Vuontisjärvi on kolmanneksi laajin Muonion 226:sta vähintään hehtaarin laajuisesta vakavedestä. Tilavuudeltaan se on jonkin verran suurempi kuin Muonion toiseksi laajin vakavesi eli Äkäsjärvi.Muonio. Järviwiki. Viitattu 12.12.2021. Suomessa on kuusi Vuontisjärveä, joista Muonion Vuontisjärvi on toiseksi laajin. Enontekiöllä sijaitsee kolme Vuontisjärveä ja Inarissa kaksi.Vuontisjärvi. Järviwiki. Viitattu 12.12.2021. == Lähteet == Luokka:Muonion järvet Luokka:Kangosjärven–Muonion alue
Ei aivan ihminen

Ei aivan ihminen (Still Not Quite Human) on Disney Channelin tuottama tieteiskomediaelokuva, joka julkaistiin 1992. Sen on ohjannut Eric Luke. Se on kolmas Not Quite Human -elokuva ja jatko-osa sarjan toiselle osalle Not Quite Human II. == Lähteet == Luokka:Disney Channelin elokuvat Luokka:Vuoden 1992 yhdysvaltalaiset elokuvat
Torasjärvi (Muonio)

Torasjärvi on kaksialtainen järvi Muonion kuntakeskuksen itäpuolella Lapin maakunnan luoteisosassa. Sen pinta-ala on 4,9 neliökilometriä. Etäisyys Rovaniemeltä on 177 kilometriä pohjoisluoteeseen.Torasjärvi. Järviwiki. Viitattu 17.12.2021. == Maantiede == Torasjärven altaat ovat Torasjärvi ja sen kaakkoispuolella sijaitseva Toras-Sieppi eli Siepinjärvi. Jälkimmäinen on edellistä selvästi pienempi. Toras-Siepin korkeustaso on 0,3 metriä varsinaista Torasjärveä ylempi. Toras-Sieppi laskee Välijokea Torasjärveen. Sekä Torasjärven että Toras-Siepin syvimmät kohdat ovat noin kahdeksan metriä. Toras-Siepin etelä- ja keskiosa on suurelta osin vähintään kuusi metriä syvä. Torasjärvellä ei ole mainittavia saaria. Luusua sijaitsee Piinsuussa varsinaisen Torasjärven etelärannalla. Piinsuusta saa alkunsa mutkainen joki, joka virtaa Kalkinjärven (245,7 metriä mpy) kautta länteen Olosjärveen (243,2 metriä mpy). Toras-Sieppiin virtaa Jerisjoki pohjoisesta. Joki laskee Toras- Siepin koillisrannalle, jossa levittäytyy kylämäinen kokonaisuus. Toras-Siepin länsirannan Siepinvaaran korkeustaso on noin 310 metriä merenpinnan yläpuolella. Torasjärven pohjoisrannalla sijaitsevan Kipparivaaran laki on noin 300 metriä mpy. Toras-Siepin kaakkoispuolella sijaitsee Jerisjärvi. Järvien välissä sijaitsee vaaroja ja vähäisiä vakavesiä. Torasjärven vesitilavuus on 14 726 000 kuutiometriä. Torasjärvi (67.472.1.003) kuuluu Olosjärven-Torasjärven alueeseen (67.472), joka on kolmannen jakovaiheen vesistö Tornionjoen vesistössä (67). Toinen jakovaihe on Jerisjoen valuma-alue (67.47) ja ensimmäinen jakovaihe Kangosjärven–Muonion alue (67.4). Torasjärvi on laajin Olosjärven-Torasjärven alueen neljästätoista vähintään hehtaarin laajuisesta vakavedestä.Olosjärven - Torasjärven alue (67.472). Järviwiki. Viitattu 17.12.2021. Torasjärvi on seitsemänneksi laajin Muonion 226:sta vähintään hehtaarin laajuisesta vakavedestä.Muonio. Järviwiki. Viitattu 17.12.2021. Muoniossa sijaitsee myös Sieppijärvi-niminen vakavesi.Sieppijärvi (67.463.1.001). Järviwiki. Viitattu 17.12.2021. Muonion Torasjärvi on laajin Suomen kolmesta Torasjärvestä. Kaksi muuta sijaitsevat Yli-Torniossa ja Soinissa.Torasjärvi. Järviwiki. Viitattu 17.12.2021. == Lähteet == Luokka:Muonion järvet Luokka:Kangosjärven–Muonion alue
Kelvänjärvi

Kelvänjärvi on kalataloudellisesti arvokas järvi Kolin kansallispuiston itäpuolella Lieksan eteläosassa Pohjois-Karjalassa. Kelvänjärven pinta-ala on 2,4 neliökilometriä. Etäisyys Joensuusta on 54 kilometriä pohjoiskoilliseen.Kelvänjärvi. Järviwiki. Viitattu 18.12.2021. == Maantiede == Kelvänjärven pituus kaakosta luoteeseen on 8,7 kilometriä. Järvi on leveimmillään Vihilahden kohdalla, josta on lähimmälle vastarannalle noin 700 metriä. Viinaniemensalmessa leveys on noin 35 metriä. Runsas kahdeksasosa järvestä on vähintään 10 metriä syvä. Syvät alueet eivät muodosta yhtenäistä vyöhykettä, vaan järven pohja kumpuilee. Syvimmät kohdat sijaitsevat järven kaakkoisosassa. Kelvänjärven saariluku on kahdeksan. Laajimmat saaret (Kinnulansaari, Hiekkasaari, Mäntysaari) sijaitsevat järven kaakkoisosassa. Kelvänjärveen laskee Ihantojoki kaakosta. Kelvänjärvi laskee luoteesta noin kilometrin pituista Kelvänjokea Pieliseen. Kelvänjärven rannoilla on asutusta ja peltomaata sekä vaaroja, jotka kohoavat enimmillään noin sata metriä järven pintaa korkeammalle. Kelvän kylä sijaitsee järven kaakkoisella rannalla. Kelvänjärven vesitilavuus on 15 267 000 kuutiometriä. Kelvänjärvi (04.419.1.001) kuuluu Kelvänjoen valuma-alueeseen (04.419), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen jakovaihe Pielisen reitin valuma-alue (04.4). Kelvänjoen valuma-alueella on 28 vähintään hehtaarin laajuista vakavettä, joista Kelvänjärvi on laajin. Sitä seuraa Kyyrönlampi.Kelvänjoen valuma-alue (04.419). Järviwiki. Viitattu 18.12.2021. Kelvänjärvi on Lieksan yhdeksänneksi laajin vakavesi. Sitä seuraa Savijärvi.Lieksa. Järviwiki. Viitattu 18.12.2021. == Lähteet == Luokka:Lieksan järvet Luokka:Pielisen reitin valuma-alue
Melodi Grand Prix 2017

Melodi Grand Prix 2017 oli Norjassa järjestetty laulukilpailu, jossa valittiin Norjan edustaja vuoden 2017 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1035 kappaletta. Niistä kymmenen valittiin karsinnan finaaliin. Finaali pidettiin 11. maaliskuuta Oslo Spektrum -areenalla. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät ja kansainväliset raadit valitsivat neljä kappaletta toiselle kierrokselle. Ensimmäisen kierroksen tuloksista julkaistiin vain jatkoon menijät sekä kunkin kansainvälisen raadin suosikki. Toisella kierroksella puhelinäänestäjät valitsivat voittajan. Kilpailun voitti Jowst kappaleella ”Grab the Moment”. Finaali keräsi 1 155 000 katsojaa. ==Tulos== ===Ensimmäinen kierros=== :Esiintymisjärjestys, toiselle kierrokselle päässeet värjätty, ensimmäisen kierroksen tarkkaa tulosta ei julkaistu. Numero Artisti Kappale Lauluntekijä(t) Tulos 1 Ulrikke "Places" Ulrikke Brandstorp, Tony Alexander Skjevik Toinen kierros 2 Jenny Augusta "I Go Where You Go" Jenny Augusta Enge, Inga Þyri Þórðardóttir Putosi 3 Rune Rudberg Band "Run Run Away" Peter Danielson, Åsa Larsson, Mats Larsson Putosi 4 Jowst "Grab the Moment" Joakim With Steen, Jonas McDonnell Toinen kierros 5 Kristian Valen "You & I" Kristian Valen Putosi 6 In Fusion "Nothing Ever Knocked Us Over" Gustav Eurén, Danne Attlerud, Niklas Arn, Ulrik Eurén, Cissi Kallin Putosi 7 Amina Sewali "Mesterverk" Amina Sewali Putosi 8 Ammunition "Wrecking Crew" Åge Sten Nilsen, Erik Mårtensson Toinen kierros 9 Elin & The Woods "First Step in Faith (Oadjebasvuhtii)" Robin Lynch, Elin Kåven Toinen kierros 10 Ella "Mama's Boy" Per Kristian Ottestad, Ida Maria Putosi Kansainvälisten raatien suosikit Kansainvälisten raatien suosikit Kansainvälisten raatien suosikit Kansainvälisten raatien suosikit Kansainvälisten raatien suosikit Kansainvälisten raatien suosikit Kansainvälisten raatien suosikit Kansainvälisten raatien suosikit Kansainvälisten raatien suosikit Kansainvälisten raatien suosikit Kansainvälisten raatien suosikit Kansainvälisten raatien suosikit Draw Song 1 "Places" X X X 2 "I Go Where You Go" 3 "Run Run Away" 4 "Grab the Moment" X X X X 5 "You & I" 6 "Nothing Ever Knocked Us Over" 7 "Mesterverk" 8 "Wrecking Crew" X X 9 "First Step in Faith (Oadjebasvuhtii)" 10 "Mama's Boy" X ===Toinen kierros=== Numero Artisti Kappale Äänet Sija 1 Jowst "Grab the Moment" 46 064 1 2 Ulrikke "Places" 12 662 4 3 Elin & The Woods "First Step in Faith (Oadjebasvuhtii)" 28 591 3 4 Ammunition "Wrecking Crew" 40 128 2 ==Lähteet== *https://escnorge.no/mgp-2017/ *https://eurovisionworld.com/national/norway/melodi-grand-prix-2017 *http://natfinals.50webs.com/10s_20s/Norway2017.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 2017 Luokka:Melodi Grand Prix
Tylosurus

Tylosurus on nokkakalojen (Belonidae) heimoon kuuluva kalasuku. Siihen kuuluu kymmenen lajia: * Tylosurus acus (Lacepède, 1803) – sininokkakala * Tylosurus choram (Rüppell, 1837) * Tylosurus crocodilus (Péron & Lesueur, 1821) – vihernokkakala * Tylosurus fodiator Jordan & Gilbert, 1882 * Tylosurus gavialoides (Castelnau, 1873) – gaviaalikala * Tylosurus imperialis (Rafinesque, 1810) * Tylosurus melanotus (Bleeker, 1850) * Tylosurus pacificus (Steindachner, 1876) * Tylosurus punctulatus (Günther, 1872) * Tylosurus rafale Collette & Parin, 1970 == Lähteet == Luokka:Nokkakalat
Josif Unschlicht

Josif Stanislavovitš Unschlicht (1879–1938) oli venäläinen puna-armeijan upseeri, joka toimi vuosina 1925–1930 Neuvosto-Venäjän apulaissotakomissaarina eli kansankomissaarin 1. sijaisena. Unschlicht toimi myös Valko-Venäjän GPU:ssa, ylimmän sotaneuvoston jäsenenä ja järjesti puna-armeijan yhteistyötä Saksan armeijan kanssa. Unshlicht pidätettiin vuonna 1937 suuren puhdistuksen aikana ja teloitettiin vuonna 1938. == Puna-armeijan strategi == Unschlicht esitti Venäjän kommunistisen puolueen keskuskomitean sotilasjaostolle 17.–19.3.1927 järjestetyssä kokouksessa Neuvostoliiton länsirajan turvaamista koskevan ehdotuksen, jonka mukaan Suomen suunnalla olisi kyettävä luomaan strateginen tilanne, jossa Leningrad jäisi sotatoimien ulkopuolelle. Se edellytti Kaakkois-Suomen valtaamista. Keskuskomitea hyväksyi Unschlichtin suunnitelman 22.3.1927, ja siihen perustuva operatiivinen yleisohje annettiin Leningradin sotilaspiirin esikunnalle. Yleisohjeen mukaan puna-armeijan tuli valmistautua hyökkäämään Suomen rannikon suuntaan, valtaamaan Karjalankannas ja Viipuri sekä työntämään rintama Kotkan–Lappeenrannan linjalle. == Lähteet == Luokka:Venäläiset sotilaat Luokka:Stalinin vainoissa kuolleet Luokka:Vuonna 1879 syntyneet Luokka:Vuonna 1938 kuolleet
Gadoliniumnitraatti

Gadoliniumnitraatti (Gd(NO3)3) on gadolinium- ja nitraatti-ionien muodostama epäorgaaninen ioniyhdiste. Yhdistettä voidaan käyttää muiden gadoliniumyhdisteiden valmistukseen ja ydintekniikassa. ==Ominaisuudet, valmistus ja käyttö== Huoneenlämpötilassa gadoliniumnitraatti on valkoista kiteistä ja hygroskooppista ainetta. Yhdisteestä tunnetaan useita kidevedellisiä muotoja esimerkiksi penta- ja heksahydraatit (Gd(NO3)3·5H2O ja Gd(NO3)3·6H2O). Kuumennettaessa hydraatteja kidevesi poistuu ja lopulta yhdiste hajoaa gadoliniumoksidiksi. Gadoliniumnitraatti liukenee erittäin hyvin veteen ja liukenee myös etanoliin. Gadoliniumnitraatti muodostaa kaksoisnitraatteja eräiden kationien kanssa. Gadoliniumnitraattia valmistetaan liuottamalla gadoliniumoksidia typpihappoon. :Gd2O3 \+ 6 HNO3 → 2 Gd(NO3)3 \+ 3 H2O Gadoliniumnitraattia käytetään muiden gadoliniumyhdisteiden, esimerkiksi lääketieteessä käytettyjen kompleksien, valmistukseen. Gadoliniumnitraatti absorboi voimakkaasti neutroneita. Sitä käytetään raskaaseen veteen liuotettuna ydinreaktorien kontrollointiin niin kutsuttuna neutronimyrkkynä.Keith E. Holbert: Nuclear Reactors, Kirk-Othmer Encyclopedia of Chemical Technology, John Wiley & Sons, New York, 2017.Günter Koch, Siegfried Träger, Arthur Max, Wolf-Dieter Krebs, Wolfgang Stoll, Werner Heit, Ernst Warnecke, Peter Brennecke & Erich Merz: Nuclear Technology, 3. Fuel Cycle, Ullmann's Encyclopedia of Industrial Chemistry, John Wiley & Sons, New York, 2011. ==Lähteet== Luokka:Gadoliniumyhdisteet Luokka:Nitraatit
Alam Ara

Alam Ara on intialainen historiallinen fantasiaelokuva vuodelta 1931. Se perustuu Joseph Davidin samannimiseen näytelmään, ja sen ohjasi ja tuotti Ardeshir Irani. 14. maaliskuuta 1931 ensi-iltansa saanut Alam Ara oli Intian ensimmäinen puhuttu elokuva. Elokuvasta ei tiedetä säilyneen yhtäkään painosta, joten se on kadonnut elokuva. == Juoni == Kuningas ja hänen kaksi vaimoaan, Navbahar ja Dilbahar, ovat lapsettomia. Pian fakiiri (Muhammad Wazir Khan) kertoo kuninkaalle, että ensimmäinen vaimo synnyttää pojan, jonka nimeksi tulee Qamar (Master Vithal), mutta lapsi kuolee 18-vuotissyntymäpäivänsä jälkeen, jos Navbahar ei löydä fakiirin pyytämää kaulakorua. Sillä välin kuningas saa tietää Dilbaharin suhteesta kenraali Adiliin (Prithviraj Kapoor), jolloin kuningas pidättää Adilin ja häätää tämän raskaana olevan vaimon, joka myöhemmin synnyttää Alam Aran (Zubeida). == Näyttelijät == == Lähteet == == Aiheesta muualla == Luokka:Vuoden 1931 intialaiset elokuvat Luokka:Intialaiset romanttiset draamaelokuvat Luokka:Intialaiset fantasiaelokuvat Luokka:Intialaiset mustavalkoelokuvat Luokka:Hindinkieliset elokuvat Luokka:Kadonneet elokuvat
Samuli Sarkkila

Samuli (Samppa) Sarkkila (10. toukokuuta 1878 Pattijoki – 20. toukokuuta 1956 Raahe) oli suomalainen Raahessa asunut itseoppinut kansantaiteilija ja puuveistosten tekijä.Raahen museo : Merkkihenkilöitä : Samuli SarkkilaRaahen matkailuoppaat : Totta ja tarua Raahesta : Puuhun leikatut elämäkerratKansanmies leikkasi puuhun elämäkertansa, Suomen Kuvalehti, 30.01.1937, nro 5, s. 28, Kansalliskirjaston digitaaliset aineistot Pattijoelta kotoisin ollut Samuli Sarkkila oli siirtolaisena Amerikassa kahteen otteeseen. Hän kiersi Yhdysvalloissa ja Kanadassa ja oli kaivostyössä Alaskassa. Hän palasi Suomeen ensimmäisen maailmansodan jälkeen. Sarkkila vaihtoi mukanaan tuomansa dollarit Suomen markoiksi ja kun Suomen markan arvo romahti hän menetti säästönsä ja joutui perumaan suunnittelemansa talonkaupat. Myös Sarkkilan morsian jätti hänet tällöin. Sarkkila asui Raahessa Kirkkokatu 27:ssä sijainneen kauppias Heikki Nordströmin talon pihan pienessä leipurin mökissä. Hän hankki elantonsa tekemällä pieniä puuveistoksia ja reliefejä. Hän teki puuleikkauksista koostuvan elämäkertansa S. A. S. elämändarina. Ohuista vanerilevyistä koostunut kirja käsitti neljä osaa: lapsuus ja Amerikkaan lähtö (5 lehteä), Amerikassa olo ja Suomessa käynti (16 lehteä), toinen Amerikan matka ja Alaskaan tulo (10 lehteä), paluu uudelleen Suomeen ja asettuminen vanhuuden lepoon Raaheen (10 lehteä). Kirjan 150 kuvassa esiintyi 352 henkilöhahmoa ja 75 eläinhahmoa. Hän kokosi myös raahelaisia esittäneistä pienistä puuveistoksista henkilökarusellin jota hän esitteli katsojille markan pääsymaksusta. Saatuaan sakot huviveron maksamisen laiminlyönnistä Sarkkila särki henkilökarusellin ja poltti sen puuvitokset tupansa uunissa. Sarkkilan puuveistoksia on nykyisin raahelaiskodeissa ja Raahen museoissa. == Lähteet == Luokka:Suomalaiset kansantaiteilijat Luokka:Vuonna 1878 syntyneet Luokka:Vuonna 1956 kuolleet
Melodi Grand Prix 2016

Melodi Grand Prix 2016 oli Norjassa käyty laulukilpailu, jossa valittiin Norjan edustaja vuoden 2016 Eurovision laulukilpailuun. Kilpailu pidettiin avoimena sävellyskilpailuna, johon lähetettiin noin tuhat kappaletta. Niistä kymmenen valittiin karsinnan finaaliin. Finaali pidettiin 27. helmikuuta Oslo Spektrum -areenalla. Finaalissa voittajan valitsivat puhelinäänestäjät kaksikierroksisessa äänestyksessä. Ensimmäisellä kierroksella puhelinäänestäjät äänestivät neljä kappaletta toiselle kierrokselle, jossa voittaja äänestettiin. Kilpailun voitti Agnete kappaleella Icebreaker. Finaali keräsi 1 313 000 katsojaa. ==Tulos== ===Ensimmäinen kierros=== :Esiintymisjärjestys, toiselle kierrokselle päässeet värjätty, ensimmäisen kierroksen tarkempaa tulosta ei julkaistu. Numero Artisti Kappale Lauluntekijä(t) Tulos 1 The Hungry Hearts feat. Lisa Dillan "Laika" Tonje Gjevjon Putosi 2 Stage Dolls "Into the Fire" Torstein Flakne, nne Judith Wik, Mark Spiro, Hallgeir Rustan Putosi 3 Stine Hole Ulla "Traces" Stine Hole Ulla, Ingrid Skretting, Trude Kristin Klæboe Putosi 4 Makeda "Stand Up" Danne Attlerud, Michael Clauss, Thomas Thörnholm Putosi 5 Pegasus "Anyway" Tommy Nilsen, Ronny Nilsen Putosi 6 Freddy Kalas "Feel Da Rush" Fredrik Auke, Simen Auke, Mikkel Christiansen, Trond Opsahl, Christoffer Huse Toinen kierros 7 Laila Samuels "Afterglow" Laila Samuelsen, The Beatgees, Jan Weigel Toinen kierros 8 Elouiz "History" André Lindahl, Jeanette Olsson, Michael Jay Putosi 9 Suite 16 "Anna Lee" David Bjoerk, Andreas Moe, David Eriksen, Alexander Austheim Toinen kierros 10 Agnete "Icebreaker" Agnete Johnsen, Gabriel Alares, Ian Curnow Toinen kierros ===Toinen kierros=== Numero Artisti Kappale Itä- Norja Pohjois-Norja Keski-Norja Etelä-Norja Länsi-Norja Yht. Sija 1 Laila Samuels "Afterglow" 25 374 4 851 6 479 5 937 6 224 48 865 4 2 Suite 16 "Anna Lee" 31 003 5 548 6 667 4 881 8 572 56 671 3 3 Agnete "Icebreaker" 67 334 51 097 14 898 14 825 18 574 166 728 1 4 Freddy Kalas "Feel Da Rush" 48 154 11 616 8 562 8 998 10 798 88 128 2 ==Lähteet== *https://escnorge.no/mgp-2016/ *https://eurovisionworld.com/national/norway/melodi-grand-prix-2016 *http://natfinals.50webs.com/10s_20s/Norway2016.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 2016 Luokka:Melodi Grand Prix
Heikki Seppälä

Heikki Seppälä on muun muassa seuraavien henkilöiden nimi: * Heikki Seppälä (1903–1980), suomalainen kirjailija * Heikki Seppälä (1922–1990), suomalainen kirkkomuusikko * Heikki Seppälä (s. 1941), suomalainen televisioalan vaikuttaja
Rød Ungdom

Rød Ungdom (saameksi Rukses Nuorat, kveeniksi Punaiset Nuoret; lyh. RU) on vuonna 1973 perustettu norjalainen poliittinen nuorisojärjestö. Sen emopuolue on Punaiset. ==Historia== RU:n edeltäjä Sosialistisk Ungdomsforbund (SUF) perustettiin vuonna 1963 sosialistisen kansanpuolueen nuorisojärjestöksi, mutta se irtautui emopuolueestaan vuonna 1969 kansainvälisen opiskelijaliikkeen ja maolaisuuden vaikutuksesta ja julistautui marxisti- leninistiseksi. Sille perustettiin uusi emopuolue kommunistinen työväenpuolue (AKP) vuonna 1973, ja SUF jatkoi sen nuorisojärjestönä uudella, nykyisellä nimellään Rød Ungdom. Vuonna 2007 AKP sulautui punaisen vaaliliiton kanssa (jonka nuorisojärjestönä RU myös toimi) uuteen Punaiset-puolueeseen, ja RU jatkoi sen nuorisojärjestönä. ==Politiikka== RU kuvailee olevansa vallankumouksellinen järjestö, joka tavoittelee kommunismia. Se kannattaa myös feminismiä ja kansainvälistä solidaarisuutta, vaatii Norjan eroa Schengen- alueesta ja ETA:sta sekä tavoittelee läksytöntä koulua. ==Lähteet== ==Aiheesta muualla== * Järjestön kotisivut Luokka:Norjalaiset poliittiset nuorisojärjestöt Luokka:Kommunistiset järjestöt
Shooting From the Hip

__NOTOC__ Shooting From The Hipon Euge Valovirran studioalbumi, joka julkaistiin 30. kesäkuuta 2021. Albumi sisältää kymmenen instrumentaalikappaletta. == Kappaleet == # # # # # # # # # # == Lähteet == Luokka:Vuoden 2021 albumit
Jussi Koski

Jussi Koski (s. 9. elokuuta 1979 Forssa) on suomalainen evankelis-luterilaisen kirkon pappi ja tubettaja. Koski julkaisee YouTube-videoita Olarin seurakunnan nuorisopapin työstä ja elämästään Pastorific-nimiselle kanavalle. Lokakuussa 2024 hänen kanavallaan on alle 13 000 tilaajaa ja noin 1.5 miljoonaa katselukertaakertaa. Vuonna 2019 hänestä tuli Suomen ensimmäinen palkattu päätoiminen tubepappi. == Ura == Vuosina 2017–2019 Koski johti Suomen tubettajat ry:tä puheenjohtajana ja vastasi yhdistyksen profiilin korotuksesta. Samoina vuosina Koski johti Suomen Tubecon-suurtapahtumaa ja mediataloa hallituksen puheenjohtajana. Hän oli vastuussa Tubecon-tapahtuman laajentamisesta Helsingin Messukeskukseen ja rakenneuudistuksesta, jossa tapahtuman ohjakset pyrittiin palauttamaan tubettajien omiin käsiin. Vuoden 2019 jälkeen hän toimii edelleen Suomen tubettajat ry:n (nyk. Suomen videovaikuttajat ry) hallituksessa. === YouTube-kanava === Jussi Kosken YouTube-kanava on nimeltään Pastorific. Hän loi sen 2. elokuuta 2016. Hän julkaisee sinne videoita Olarin seurakunnan nuorisopapin työstä. 17\. maaliskuuta 2020 Pastorific loi itselleen toisen kanavan nimeltään Pastorific Play. Hän julkaisee sinne pelivideoita. Kyseisellä kanavalla on lokakuussa 2024 yli 660 tilaajaa ja yli 8000 katselukertaa. === Televisio === Koski oli vuonna 2019 vieraana Ylen aamussa. == Filmografia == Televisiosarjat Televisiosarjat Televisiosarjat Televisiosarjat Vuosi Nimi Rooli Jakso(t) 2019 Ylen aamu Itsenään == Lähteet == Luokka:Suomen evankelis-luterilaisen kirkon papit Luokka:Suomalaiset tubettajat Luokka:Vuonna 1979 syntyneet Luokka:Elävät henkilöt
Jonakin päivänä

Jonakin päivänä on Matti Ijäksen ohjaama televisioelokuva vuodelta 1994. Elokuva esitettiin osana neljän elokuvan Nuori rakkaus -sarjaa. Elokuvassa nuoren pariskunnan vaimo on synnyttämäisillään ja pariskunta tilaa taksin sairaalaan. Mies huomaa unohtaneensa avaimet sekä lompakkonsa kotiin. Taksi vie vaimon sairaalaan ja mies palaa taksikuskin kanssa noutamaan kotiinsa unohtamiaan tavaroita. Ajomatkan aikana tilanne ajautuu kuitenkin konfliktiin. == Lähteet == Luokka:Suomalaiset komediaelokuvat Luokka:Suomalaiset televisioelokuvat Luokka:Vuoden 1994 suomalaiset elokuvat Luokka:Matti Ijäksen ohjaamat elokuvat
Tuulivoima Alankomaissa

pienoiskuva|Tuulivoimaloita Alankomaissa. Tuulivoiman osuus kokonaisenergian kulutuksesta Alankomaissa oli vuonna 2017 vähäinen. Vuonna 2021 maan merituulivoiman kokonaiskapasiteetti oli noin 2,5 gigawattia. Vuoteen 2023 mennessä sen odotetaan kasvavan 4,5 gigawattiin, joka vastaisi 3,3 % Alankomaiden kokonaisenergian tarpeesta. Vuonna 2020 maan maatuulivoiman kokonaiskapasiteetti oli puolestaan noin 4,1 gigawattia. Alankomaat on linjannut, että vuoteen 2050 mennessä kaiken maan energian on oltava peräisin uusiutuvista lähteistä. Tuulivoima on tavoitteen saavuttamisessa tärkeässä asemassa. Maan hallituksen tavoitteena on kasvattaa hallituksen alaisena olevan merituulivoiman osuutta niin, että vuodesta 2026 alkaen valtion ei enää tarvitsisi avustaa uusia merituulivoimaloita. Marraskuussa 2021 hallitus julkistikin ohjelman, joka vuosina 2022–2027 toimiessaan kasvattaisi merituulivoiman määrää ja samalla vähentäisi hiilidioksidipäästöjen määrää EU:n ilmastotavoitesuunnitelman vuodelle 2030 mukaisesti. Alankomaiden merituulivoiman kokonaiskapasiteettitavoite vuodelle 2030 on 22,2 gigawattia. == Historia == Kiinnostus tuulivoimaan kasvoi Alankomaissa voimakkaasti vuoden 1973 öljykriisin jälkeen. Ensimmäinen kansallinen tutkimusohjelma aloitettiin vuonna 1976 tuulivoiman potentiaalin selvittämiseksi. Yleinen näkemys oli, että Alankomaista tulisi tulla maailmanlaajuinen johtaja tuulivoiman hyödyntämisen suhteen. Tutkimusohjelman tulokset vahvistivat tuulivoiman mielikuvaa oli lupaavana energianlähteenä. 1970–1980-luvuilla Alankomaat keskittyi tekemään teknisiä parannuksia tuulivoimaloihin. 1980-luvun alussa Alankomaiden hallitus asetti kansallisen tavoitteen kasvattaa tuulivoimalla tuotetun energian määrää maassa 1 gigawattia vuoteen 2000 mennessä. 1990-luvulla käyty huolestunut keskustelu ilmastonmuutoksesta vaikutti siihen, että tuulivoimaa pidettiin yhtenä Alankomaiden tärkeimmistä uusiutuvan energian vaihtoehdoista. Samaan aikaan tuulivoiman mainetta alkoivat toisaalta heikentää kansalaisten ja paikallisten järjestöjen huolet siitä, että tuulivoimalat rumensivat maisemaa ja aiheuttivat meluhaittaa ja lintujen kuolemia. Myös alankomaalaisia poliitikkoja kääntyi tuulivoimaa vastaan perustellen kantansa sillä, että tuulivoima ei ollut tarpeeksi taloudellinen energianlähde. Tuulivoiman kohtaama vastustus oli pääsyynä sille, että 1990-luvulla kävi selväksi, että Alankomaat ei saavuttaisi 1980-luvulla asetettua 1 gigawatin tavoitetta. 2000-luvulla merituulivoima alkoi saada kannatusta. Merituulivoimaloiden rakentamista vaikeutti kuitenkin etenkin rahoituksen saamisen epävarmuus valtiolta. == Lähteet == Alankomaat Luokka:Alankomaiden talous
Knut Arild Hareide

Knut Arild Hareide (s. 23. marraskuuta 1972 Bømlo) on norjalainen kristillisen kansanpuolueen poliitikko. Hän oli puolueensa puheenjohtaja vuosina 2011–2019. Hän on toiminut myös Norjan liikenne- ja viestintäministerinä (2020–2021) sekä ympäristöministerinä (2004–2005). Hän istui suurkäräjillä vuosina 2009–2021. Vuoden 2022 alusta lähtien hän on johtanut Norjan merenkulkulaitosta. ==Elämä ja ura== Hareide valmistui vuonna 1997 diplomiekonomiksi Norjan kauppakorkeakoulusta, minkä jälkeen hän työskenteli Schibsted-konsernissa, kunnes hänet valittiin vuonna 2009 suurkäräjille. Hän oli jo aiemmin toiminut ympäristöministerinä Bondevikin hallituksessa vuosina 2004–2005, jolloin hän oli siihen mennessä nuorin kristillisen kansanpuolueen ministeri. Hän on myös ollut suurkäräjien varajäsen vuodesta 1997 sekä kristillisen kansanpuolueen varapuheenjohtaja 2003–2007. Vuonna 2011 Hareide valittiin kristillisen kansapuolueen puheenjohtajaksi. Hän ilmoitti tavoitteekseen porvarillisen hallituksen saamisen Norjaan, mutta ei vienyt puoluettaan Erna Solbergin johtamaan hallitukseen, vaan kristilliset ja liberaalipuolue jättäytyivät hallituksen ulkoisiksi tukipuolueiksi. Vuoden 2017 suurkäräjävaaleissa kristilliset saivat huonoimman tuloksensa sitten toisen maailmansodan, ja jatkoivat tukipuolueena samalla kun liberaalit menivät hallitukseen. Syksyllä 2018 Hareide alkoi tavoitella yhteistyötä työväenpuolueen kanssa, mikä aiheutti hajaannusta puolueen sisällä. Hareiden linja kuitenkin hävisi puoluekokouksen äänestyksessä, ja kristilliset liittyivät Solbergin hallitukseen. Hareide erosi puheenjohtajan tehtävästä, koska hän ei halunnut samaan hallitukseen edistyspuolueen kanssa. Kun edistyspuolue erosi hallituksesta vuonna 2020, Hareide suostui ottamaan vastaan liikenne- ja viestintäministerin salkun. Solbergin hallituksen jouduttua eroamaan vuoden 2021 vaalien jälkeen Hareidesta tuli Norjan merenkulkulaitoksen (Sjøfartsdirektoratet) johtaja. ==Lähteet== ==Aiheesta muualla== * Knut Arild Hareide Norjan suurkäräjien verkkosivuilla Luokka:Norjan ympäristöministerit Luokka:Norjan liikenneministerit Luokka:Norjalaisten puolueiden puheenjohtajat Luokka:Elävät henkilöt Luokka:Vuonna 1972 syntyneet
Satsuman kapina

Satsuman kapina (jap. 西南戦争, Seinan Sensō) oli Satsuman han samuraiden kapina uutta Japanin keisarillista hallitusta vastaan. Kapina kesti tammikuun 29. päivästä 1877 saman vuoden syyskuuhun, jolloin se murskattiin ja sen johtaja Saigō Takamori kuoli. Kapina oli seurausta Meiji-restauraatiosta, jonka uudistukset olivat tuhonneet samuraiden aseman Japanissa. Satsuman kapina oli viimeinen ja vakavin sarjassa aseellisia kapinoita Japanin uutta hallintoa vastaan. Konflikti johti lopulta samuraiden yhteiskuntaluokan lakkauttamiseen ja Japanin siirtymisen nykyaikaiseen varusmiesarmeijaan armeija-aatelisten sijaan. == Aiheesta muualla == Luokka:Japanin keisarikunta Luokka:1877 Luokka:Kapinat
Theodora (Kreikan ja Tanskan prinsessa)

Prinsessa Theodora (s. 9. kesäkuuta 1983 Lontoo) on eurooppalainen kuninkaallinen, joka on työskennellyt Yhdysvalloissa näyttelijänä taiteilijanimellä Theodora Greece. Hän on Kreikasta vuonna 1967 paenneen kuningasparin Konstantin II:n ja Anne-Marien toiseksi nuorin lapsi. Hänen äitinsä on Tanskan kuningatar Margareeta II:n sisar, joten Theodora on myös Tanskan kuninkaallisen perheen jäsen. Theodora on Britannian kuningatar Elisabet II:n kummilapsi. Hän on syntynyt ja kasvanut Englannissa. Vuonna 2010 Theodora muutti Lontoosta Los Angelesiin, koska halusi työskennellä näyttelijänä. Näkyvimmän roolityönsä Theodora on tehnyt Kauniit ja rohkeat -saippuasarjassa, jossa hän on esittänyt Bill Spencerin (Don Diamont) sihteeriä Alison Montgomerya. Marraskuussa 2018 Theodoran ilmoitettiin kihlautuneen yhdysvaltalaisen lakimiehen Matthew Kumarin kanssa. Heidän oli tarkoitus avioitua kreikkalaisella Spétsesin saarella toukokuussa 2020, mutta häät jouduttiin perumaan koronaviruspandemian takia. Häät on tarkoitus järjestää kesällä 2023. == Filmografia == === Elokuvat === * Killer Assistant (2016) * Little Boy (2015) * June (2015) === TV-sarjat === * Kauniit ja rohkeat (2011-2018) == Lähteet == == Aiheesta muualla == * Luokka:Brittiläiset näyttelijät Luokka:Kreikan kuninkaalliset Luokka:Tanskan prinsessat Luokka:Vuonna 1983 syntyneet Luokka:Elävät henkilöt
Voronežka

Voronežka ( ) on Venäjällä Leningradin alueella Olhavan piirissä virtaava 41 kilometriä pitkä joki, joka laskee Laatokkaan Olhavanlahteen Voronovon () kylän lähellä. == Joen kulku == Joen nimikko-osa alkaa kahden latvahaaran, Rassohan () ja Galinkan (), yhtyessä suoalueen länsilaidassa (). Joki virtaa aluksi luoteeseen päin ja kohtaa täällä Muurmannin radan, jonka lähellä on kylä ja rautatieasema. Joki kääntyy pohjoiseen päin ja ohittaa Vesin ja Potaninon kylät. Potaninossa joki alittaa valtatien A121. Sitten jokeen yhtyy suuri sivujoki Vjanitsa (), jonka valuma-alue on puolet koko Voronežkan valuma-alueesta. Kaikki suurien sivujokien lähteet sijaitsevat edellä mainitun suon länsireunalla. == Historiaa == Joella käytiin vuonna 1164 taistelu, jossa novgorodilaiset voittivat ruotsalaiset. Talvella 1942–1943 rakennettiin Laatokan laivueen korjaamolle 10 000 voltin sähkölinja, johon saatiin sähköä jokeen rakennetusta vesivoimalaitoksesta. Potaninon kylässä toimineella voimalalla tuotti sähköä kaksi 50 kilowatin vesiturbiinia. Joessa on edelleen patorakenteiden jäänteitä, jossa vesi putoaa vajaa metrin. == Valuma-alue == Voronežka laskee Laatokkaan, jolloin se kuuluu Nevan vesistössä Laatokan valuma-alueeseen. Joen valuma-alue jää läntisen joen Säsjoen valuma-alueen ja itäisen Syvärin valuma-alueella sen Paksujoen sivujoen valuma-alueen väliin. Voronežkan valuma-alueen pinta-ala on 320 neliökilometriä ja sen pääuoman vesistöaluetunnus on 01040300112102000018006. USSR_map_NP_35-15_Shuvalovo.jpg|Voronetzan valuma-aluetta vuoden 1954 kartassa == Huomioita == == Lähteet == == Aiheesta muualla == Luokka:Inkerin joet Luokka:Leningradin alueen joet Luokka:Laatokan valuma-alue
Peleng

Peleng on saari Banggain saaristossa Indonesiassa. Se on saariston suurin saari. Saari on hyvin metsäinen ja vuoristoinen. == Lähteet == Luokka:Indonesian saaret
Keith Gillespie

Keith Gillespie (s. 18. helmikuuta 1975 Larne, Pohjois-Irlanti) on pohjoisirlantilainen ammattilaisuransa lopettanut jalkapalloilija. Hänen pelipaikkansa oli pääasiassa oikea keskikenttä. Hän kuului legendaariseen Manchester Unitedin 1992 FA Youth Cupin voittaneeseen joukkueeseen, josta kasvoi huomattavan paljon maajoukkuetason jalkapalloilijoita. Hän ei kuitenkaan saanut lyötyä itseään läpi valioliigatasolla Unitedissa ja siirtyikin Newcastle Unitediin jossa pelasi kausilla 1995-98 113 ottelua. Newcastlesta hän siirtyi Blackburn Roversiin kausiksi 1998-2003 ja pelasi siellä 115 ottelua. Kauden 2003–2004 Gillespie pelasi Leicester Cityssa ja muutaman Valioliigan taukovuoden jälkeen hän pelasi Sheffield Unitedissa vielä kaudella 2006–2007.https://www.premierleague.com/players/329/Keith- Gillespie/stats Valioliigassa pelatessaan Gillespie osallistui yhteensä 238 otteluun, joissa hän teki yhteensä 17 maalia ja hänen maalintekotarkkuutensa oli 43 % ja poikittaissyöttöjen tarkkuus 26 %. Pohjois-Irlannin maajoukkueessa hän debytoi 7. syyskuuta 1994 ja sen jälkeen hän on edustanut maataan 86 maaottelussa ja tehnyt kaksi maalia. Gillespie lopetti uransa vuonna 2013 pelattuaan tätä ennen kahden kauden ajan Irlannin 1. divisioonaan kuuluvassa Longford Town -joukkueessa.https://www.premierleagueheroes.com/keith- gillespie/ Lopetuspäätöksensä jälkeen Gillespie palasi kuitenkin pelikentille vuonna 2020, kun mielenterveyttä tukeva FC Mindwell -joukkue perustettiin. FC Mindwell on ensimmäinen Pohjois-Irlannin joukkue, jonka tarkoitus on auttaa mielenterveysongelmista kärsiviä ihmisiä. Joukkue pelaa Mid-Ulster -liigan 3. divisioonassa. Gillespie myönsi omaelämänkerrassaan vuonna 2013 olevansa peliaddikti ja menettäneensä sen vuoksi yli 7 miljoonaa puntaa. Hänet julistettiin henkilökohtaiseen konkurssiin vuonna 2010. == Lähteet == Luokka:Pohjoisirlantilaiset jalkapalloilijat Luokka:Vuonna 1975 syntyneet Luokka:Elävät henkilöt
McIntoshin piirikunta (Pohjois-Dakota)

McIntoshin piirikunta () on Yhdysvaltojen Pohjois-Dakotan osavaltiossa sijaitseva piirikunta. Sen väkiluku oli 2 530 vuonna 2020. ja suurin kaupunki on Wishek. Piirikunta on perustettu vuonna 1883. == Väestö == Vuonna 2020 McIntoshin piirikunnan 2 530 asukkaasta valkoisia oli 96,6 %, aasialaisia 1,0 %, mustia 0,8 % ja alkuperäisasukkaita 0,8 %. Vuonna 2019 20,6 % asukkaista puhui kotonaan jotain muuta kieltä kuin englantia ja 3,3 % asukkaista oli syntynyt ulkomailla. == Lähteet == == Aiheesta muualla == Luokka:Pohjois- Dakotan piirikunnat
Filatov Lugin metroasema

Filatov Lug () on yksi Moskovan metron asemista. Se avattiin 20. kesäkuuta 2019. == Lähteet == == Aiheesta muualla == Luokka:Moskovan metroasemat
Peter de Hemmer Gudme

Peter de Hemmer Gudme (28. syyskuuta 1897 Kööpenhamina – 30. marraskuuta 1944 Kööpenhamina) oli tanskalainen lehtimies, kirjailija ja tanskalainen vastarintaliikkeen aktivisti. Hän osallistui nuoruudessaan Suomen sisällissotaan ja Viron vapaussotaan Viron ja Latvian alueella. Hän oli myös talvisodan sotakirjeenvaihtaja. Peter de Hemmer Gudme kasvoi kristillisessä ympäristössä osallistuen nuoruudessaan paikallisten NMKY-liikkeen ja partioliikkeen toimintoihin. Hän aloitti vuonna opiskella teologiaa Marselisborg koulussa, josta hän valmistui vuonna 1922. Opiskelun aikana hän osallistui ensimmäisen maailmansodan loppuvaiheessa ja sen jälkeen Suomen sisällissotaan keväällä 1918 valkoisten joukoissa ja Viron vapaussotaan luutnanttina kesällä 1919. Veli Iver de Hemmer Gudme toimi Viron ja Latvian alueella käydyssä sodassa tanskalaisen vapaaehtoisten taisteluyksikön komentajana. Suomen sisällissodassa luutnanttina palvellut Peter de Hemmer Gudme haavoittui Tampereen taistelussa. Teologian opintojensa jälkeen Peter de Hemmer Gudme opiskeli Leipzigissa, Uppsalassa ja Pariisissa itämaista filologiaa, jota opiskellessaan hän hankki arabian kielen taidon. Opintojensa jälkeen hän siirtyi lehtimiestehtäviin. Ensin Ekstra Bladetissa vuosina 1925-1929, Berlingske Tidendessä 1929-1934 ja Nationaltidendessä 1934-1940, jonka edustajana hän tuli Suomeen sotakirjeenvaihtajana marraskuun lopussa 1939 käynnistyneeseen Suomen Talvisotaan. Hänen tunnetuin teoksensa on Finlands Folk i Kamp vuodelta 1941, josta on myöhemmin julkaistu uusintapainoksia. Toisen maailmansodan aikana hän julkaisi lukuisia artikkeleita ja kirjoja, joissa hän vastusti saksalaisten suunnitelmia Euroopassa. Sodan aikana hän ansaitsi elantonsa luentotoiminnalla. Sodan aikana Peter de Hemmer Gudme osallistui aktiivisti saksalaismiehittäjien vastaiseen vastarintatoimintaan Tanskassa. Tanskan poliisi vangits hänet vuonna 1942 puoleksi vuodeksi. Vapauduttuaan hän jatkoi vastarintatoimintaansa. Hän oli aktiivi toimija myös erilaisten saksalaisvastaisten julkaisujen toimittamisessa. Gestapo pidätti hänet 28. marraskuuta 1944, ja hänet sijoitettiin Gestapon Kööpenhaminan päämajana toimineeseen Shell-taloon. Jotta ei paljastaisi Gestapon tulevassa kidutuksessa muita vastarintaliikkeen jäseniä, hän teki pidätettynä itsemurhan syöksyessään portaikkoon. Peter de Hemmer Gudmen teemana oli oikeudenmukaisuus erityisesti juutalaiskysymyksessä, Suomen taistelussa sekä taistelussa totalitarismia, kommunismia ja natsismia vastaan. Tanskalaisessa vastarintaliikkeessä hän joutui ristiriitaan kommunististen kannattajien kanssa Suomea koskevissa asioissa, koksa hän näki jatkosodan aikaisen Suomen myönteisemmin kuin kommunistiset vastarintaliikkeen edustajat. ==Teokset== * * * * * * * == Lähteet == Luokka: Tanskalaiset toimittajat Luokka: Tanskalaiset tietokirjailijat Luokka: Tanskan vastarintaliikkeen henkilöt Luokka: Suomen sisällissodan tanskalaiset Luokka: Tanskalaiset sotakirjeenvaihtajat Luokka: Tanskalaiset teologit Luokka: Itsemurhan tehneet Luokka: Vuonna 1897 syntyneet Luokka: Vuonna 1944 kuolleet
Gillespie

Gillespie on muun muassa seuraavien henkilöiden sukunimi: * Dizzy Gillespie (1917–1993), yhdysvaltalainen jazzmuusikko ja trumpetisti * Haven Gillespie (1888–1975), yhdysvaltalainen populaarimusiikin sanoittaja * Keith Gillespie (s. 1975), pohjoisirlantilainen jalkapalloilija * Rhondda Gillespie (1941–2010), australialainen pianisti * Thomas Gillespie (1892–1914), brittiläinen soutaja ja olympiamitalisti == Etunimenä == * James Gillespie Blaine (1830–1893), yhdysvaltalainen poliitikko ja lakimies
Susisoturidiplomatia

Susisoturidiplomatia () on nimitys Kiinan harjoittamalle ulkopolitiikalle, jossa keskeisessä asemassa on aggressiivinen uho, johon ryhtyvät niin kiinalaiset aktivistit kuin myös valtionjohtokin. Susisoturidiplomatiaa on pidetty vastakohtana pandadiplomatialle. == Tausta == Nimitys susisoturi on peräisin kiinalaisesta toimintaelokuvasta Wolf Warrior ja sen jatko-osasta. Susisoturidiplomatiassa kiinalaiset diplomaatit käyttävät aggressiivista ja hyökkäävää kieltä puolustaessaan Kiinan kantaa niin sisä- kuin ulkopoliittisissakin kysymyksissä. Tällainen kielenkäyttö ei perinteisesti ole kuulunut kansainväliseen diplomatiaan. Osasyynä tällaiseen muutokseen on pidetty Donald Trumpin poliitikoille epätyypillinen kielenkäyttö, josta Kiina on ottanut oppia. == Käytännössä == Susisoturidiplomatiaa ovat hyödyntäneet Xi Jinpingin lisäksi myös Kiinan ulkoministeriön tiedottajat kuten Zhao Lijian, Hua Chunying ja Wang Wenbin, eri medioiden toimittajat kuten Hu Xijin (Global Times) sekä suurlähettiläät kuten Liu Xiaoming (Kiinan suurlähettiläs Isossa- Britanniassa). Loppuvuodesta 2019 Kiinan suurlähettiläs Ruotsissa, Gui Congyou, uhkaili Svenska PEN:n haastattelussa Ruotsin ja Kiinan suhteiden huonontuvan, mikäli Svenska PEN ei peruisi myöntämäänsä kirjallisuuspalkintoa kiinalaissyntyiselle toisinajattelijalle, Gui Minhaille, ja mikäli Ruotsin hallituksen edustajat osallistuisivat palkintojenjakoseremoniaan. Myöhemmin Kiinan suurlähetystö alkoi uhkailla Expressenille työskentelevää toimittajaa ”seuraamuksilla”, mikäli tämä ei muuta sävyään Kiinaa käsittelevissä jutuissa. Osa Ruotsin valtiopäivien puolueista ilmoitti haluavansa karkottaa suurlähettiläs Guin, joka erosi virastaan syyskuussa 2021. Marraskuussa 2020 Zhao Lijian julkaisi Twitter-tilillään digitaalisesti luodun kuvan, jossa australialainen sotilas uhkaa veitsellä afgaanilasta. Kuvan luojaksi paljastui kiinalainen taiteilija Fu Yu, joka on kuvaillut itseään nimenomaan susisoturina. Australian pääministeri Scott Morrison vaati Kiinalta virallista anteeksipyyntöä, mutta Kiina kieltäytyi. == Lähteet == Luokka:Kiinan kommunistinen puolue Luokka:Diplomatia Luokka:Kiinan ulkopolitiikka
Brazey-en-Morvan

Brazey-en-Morvan on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 54 kilometriä Beaunen kaupungista länteen. Kunnan alueella oleva linna Château de Brazey on rakennettu alun perin 1100-luvulla. Se kuitenkin rakennettiin uudelleen vuonna 1666. Vuonna 1974 kirjailija Jules Roy osti linnan, ja teki siihen laajan restaurointityön. Kunnan vanha keskiaikainen kirkko sijaitsi hautausmaan keskellä, mutta se tuhoutui tulipalossa. Uusi kirkko rakennettiin vuonna 1870. Tämä uusi kirkko vanhan kirkon tavoin on omistettu Germanus Auxerrelaiselle. Tarinan mukaan hautajaiskulkue joka toi hänen jäännöksensä Ravennasta Auxerreen pysähtyi Brazeyssä vuonna 448. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Roy Thomas

Roy William Thomas Jr. (s. 22. marraskuuta 1940) on yhdysvaltalainen sarjakuvakirjoittaja ja -toimittaja. Hän oli Stan Leen ensimmäinen seuraaja Marvel Comicsin päätoimittajana. Hänet tunnetaan lisäksi muun muassa Conan barbaari -sarjakuvien käsikirjoittajana. Luokka:Marvel Comics Luokka:Yhdysvaltalaiset sarjakuvantekijät Luokka:Vuonna 1940 syntyneet Luokka:Elävät henkilöt
Portugalin kreolit

Portugalin kreolit ovat kreolikieliä, jotka perustuvat portugaliin. Ne ovat kehittyneet pääsääntöisesti Portugalin entisten siirtokuntien alueella. Nykyään puhujia eri kielillä on arviolta hieman yli miljoona. Yksittäisiä kreolikieliä katsotaan olevan 11: * Guinea-Bissaun kreoli * Casamancen kreoli * Kapverdenkreoli * N'gola * Forro * Lunguyê * Papiamentu (lasketaan toisinaan myös espanjan kreolikieliin kuuluvaksi) * Cafundu * Intian kreoliportugalit * Macaonkreoli == Lähteet == *
Korkeusjärjestelmä

Koordinaatti- ja korkeusjärjestelmän avulla voidaan kertoa kohteen sijainti kartalla tai paikkatietoaineistoissa. Suomessa on joulukuusta 2012 lähtien käytetty korkeusjärjestelmää N2000, etenkin pääkaupunkiseudulla. == Korkeusjärjestelmien historia == Suomessa on kehitetty vuosikymmenten aikana useampi korkeusjärjestelmä. Suomen ensimmäinen valtakunnallinen korkeusjärjestelmä on NN-korkeusjärjestelmä (Normaali nolla), joka syntyi Ensimmäisen tarkkavaaituksen tuloksena. Tämä Ensimmäinen tarkkavaaitus suoritettiin vuosina 1892-1910. Toisen tarkkavaaituksen edetessä luotiin tilapäiseksi tarkoitettu N43-korkeusjärjestelmä. Vuosina 1973-1975 tehtiin uusintamittaus Kemistä Karigasniemelle. Mitatut korkeudet julkaistiin tilapäisessä korkeusjärjestelmässä LN (Lapin nolla). N60-korkeusjärjestelmä kehitettiin vuoteen 1960 mennessä. Se luotiin tasoittamalla Toisen tarkkavaaituksen vaaitusverkko. Noin vuonna 2000 Geodeettinen laitos alkoi luomaan uutta N2000-korkeusjärjestelmää. Siinä on otettu huomioon myös eurooppalainen näkökulma. N2000-järjestelmän lähtötasoksi otettiin Amsterdamin nollapiste (Normaal Amsterdams Peil, NAP). Ennen koordinaatti- ja korkeusjärjestelmien luomisesta ja ylläpidosta vastasi Geodeettinen laitos, joka liitettiin vuonna 2015 Maanmittauslaitokseen. == Lähteet == ==Aiheesta muualla== * https://kartta.paikkatietoikkuna.fi/ * https://www.maanmittauslaitos.fi/tutkimus *
Haavisto-korsu

Haavisto-korsu oli talvisodassa Taipaleessa sijainnut komppanian päälliköiden korsu, joka sai nimensä JR 23:n neljännen komppanian jouluaattona 1939 kaatuneesta reservin luutnantti Yrjö Haavistosta. Luutnantti Jorma Rannan johtama, levossa ollut jalkaväkirykmentti 21:n 8. komppania otti rintamavastuun luutnantti Paavo Palhon miehiltä aamuyhdeksältä 1. maaliskuuta 1940. Vain tuntia myöhemmin korsu saa ensimmäisen kranaatin osuman. Toisen kranaatin osuessa korsun takaosaan Ranta komentaa kaikki ulos, mutta aika loppuu kesken. Rykmentin sotapäiväkirja kertoo myöhemmin vain kahden miehen ehtineen ulos. Kolmas kranaatti on täysosuma. Katon läpi tullut kranaatti räjäyttää korsussa olleet kasapanoksetkin ja korsu sortuu, haudaten alleen kaikkiaan 13 miestä. Rannan lisäksi korsuun kaatuu vänrikki Oiva Kalliala ja 11 aliupseeria ja miestä. Helmikuun lopulla Yrjö Jylhän komppania (2/JR 21) siirrettiin tilapäisesti Kirvesmäestä Terenttilän lohkolle. Silloin Jylhä majoittui itsekin Haavisto-korsuun. Ranta oli vaihdossa kysynyt luutnantti Jylhältä korsun kestävyydestä, jolloin Jylhä oli vastannut: "On siihen sattunut, mutta kestänyt se on tähän asti." Yrjö Jylhän runo "Viimeinen virsi" kertoo näistä tapahtumista. == Lähteet == Luokka:Talvisota Luokka:Sotahistoria
Pohjois-Vietnamin armeija

Pohjois-Vietnamin armeija oli Pohjois-Vietnamin asevoimat. Ne tunnettiin länsimaisessa mediassa ja lehdistössä yleisesti nimellä NVA, North Vietnam Army. Sen perustaja oli kenraali Võ Nguyên Giáp, joka oli itseoppinut sotilas. Hän ei käynyt yhtään sotakorkeakoulua. NVA:n taktiikka noudatteli Stalinin ja Mao Zedongin linjoja yhdistäen niitä Japanin ja Vietnamin sotilaallisiin traditioihin, etenkin sissisotaan. NVA:n välitön edeltäjä oli marxilainen Vietminh, jonka perusti Ho Chi Minh. NVA:n kuuluisin taistelu oli Điện Biên Phủn taistelu vuonna 1954. NVA löi Ranskan eliittijoukot vuoristolaaksossa, jonka rinteille NVA oli kaivertanut luolia ja raahannut osiin purettuja tykkejä jopa kymmenien tuhansien työläisten voimin. Luolat kaiverrettiin käsin, koska räjähteiden käyttö olisi voinut paljastaa ne viholliselle. Huomattava osa tykkejä raahanneista työläisistä oli naisia ja lapsia. Ankarissa oloissa malaria ja kuumetaudit ja onnettomuudet vaativat toistaiseksi tuntemattoman määrän kuolonuhreja. Vietnamin sodassa (1955–1975) NVA taisteli yhdessä etelän sissiliikkeen Viet Congin kanssa ja toimitti sille aseita. Tuki vietkongille voimistui vuodesta 1960 alkaen. Vuonna 1964 pohjoisvietnamilaisia saapui Etelä-Vietnamiin 10 000 ja seuraavana vuonna 35 000\. Vietnamin sodan jälkeen NVA:n nimeksi vaihtui virallisesti "Vietnamin kansanarmeija", Vietnamin asevoimat. Samalla Etelä-Vietnamin Vietminh (USA:n lehdistössä "Vietkong") lakkautettiin. Vietminhin veteraaneja ei sodan jälkeisenä aikana ole muistettu mitenkään, vaan kaikki kunnia on annettu NVA:lle ja sen komentajalle kenraali Giapille. Giapista tuli yhdistyneen Vietnamin puolustusministeri sekä vuodesta 1976 varapääministeri. == Aiheesta muualla == * Armed Forces of the Vietnam War Pritzker Military Museum * Enemies and allies Atlanta History Center Luokka:Vietnamin historia
Auob

Auob on Namibiassa ja Etelä-Afrikassa virtaava ajoittainen joki, joka on Nossob-joen sivujoki, joka puolestaan laskee Molopoon ja tämä edelleen Pohjois-Kapmaassa Oranjeen. ==Alkulähde== * Namibiassa Windhoekin kaakkoispuolella. ==Suu== * , Nossob ==Kulku== Auob virtaa kaakkoon n. 400 km Namibian ja Pohjois-Kapmaan alueella. Luokka:Namibian joet Luokka:Etelä- Afrikan joet